Ego Alaydis, ducissa Burgundię, notum facio universis presentes litteras inspecturis quod Guido Chabuz, laude et assensu Auberti et Galteri, fratrum suorum, dedit et concessit Deo et ecclesię Loci Dei prope Virgeium, et sanctimonialibus ibidem Deo servientibus, in perpetuam elemosinam duodecim sextarios vini ad mensuram Virgei, singulis annis percipiendos apud Muulley; preterea sciendum quod idem Guido, laude et assensu fratrum suorum predictorum, vendidit eidem ecclesię Loci Dei bordam suam des Ternes, possidendam in perpetuum pacifice et libere, sicut ipse eam tenebat, et tria jornalia terrę arabilis sita juxta fontem des Ternes, similiter in perpetuum possidenda, et hec omnia supradicta videlicet tam dictam elemosinam quam venditionem Bordę et terrę arabilis voluit, laudavit et concessit dictus Poncius de Blasey de cujus feodo sunt omnia supradicta, et insuper sepe dictus Guido et fratres sui prenominati tenentur supradicta dictę ecclesię contra omnes legitime garantire. In cujus rei testimonium ad petitionem utriusque partis, presentes litteras feci sigillo meo sigillari. Actum est hoc anno Domini M°CC°XXX° quarto, mense octobri.